
BIROUL PERMANENT
AL
CAMEREI DEPUTAȚILOR


	Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.47/2019 pentru modificarea şi completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii, transmis cu adresa nr. P.L.x. 393 din 23 septembrie 2019.
	În raport de obiectul și conținutul său, proiectul de Lege face parte din categoria legilor ordinare.
	În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.
				


VICEPREȘEDINTE,
TOMA ILIE

R A P O R T

asupra proiectului de Lege privind aprobarea Ordonanţei de urgenţã a Guvernului nr.47/2019 pentru modificarea şi completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii

	În conformitate cu prevederile art.94 din Regulamentul Camerei Deputaților, republicat, Comisia pentru industrii și servicii a fost sesizată spre dezbatere în fond cu proiectul de Lege privind aprobarea Ordonanţei de urgenţă a Guvernului nr.47/2019 pentru modificarea şi completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii, transmis cu adresa nr. P.L.x. 393 din 23 septembrie 2019, înregistrat la comisie sub nr.4c-3/322 din 23 septembrie 2019.
          Consiliul Legislativ, cu avizul nr.528/26.06.2019, avizează proiectul de Lege, cu observații și propuneri.
	Senatul, în calitate de primă Cameră sesizată, a adoptat proiectul de Lege în ședința din 18 septembrie 2019.
	Proiectul de lege are ca obiect de reglementare posibilitatea continuării programelor de sprijinire a înfiinţării şi dezvoltării întreprinderilor mici şi mijlocii de către Ministerul pentru Mediul de Afaceri, Comerţ şi Antreprenoriat, pentru perioada de programare 2020-2027. Astfel, perioada de implementare a programelor de sprijin se prelungeşte până la data 31.12.2027 şi, totodată, se introduc alte două noi programe de sprijinire a înfiinţării şi dezvoltării întreprinderilor mici şi mijlocii, respectiv: Programul pentru organizarea Târgului Întreprinderilor Mici şi Mijlocii, care urmăreşte promovarea spiritului antreprenorial, stimularea dezvoltării afacerilor şi ocupării forţei de muncă în domeniul IMM, facilitarea contactelor dintre potenţialii întreprinzători/întreprinderi mici şi mijlocii şi agenţii economici/instituţiile publice sau private care oferă servicii pentru sectorul IMM, stimularea şi susţinerea IMM în activităţile de export, promovarea produselor şi serviciilor româneşti, stimularea şi susţinerea internaţionalizării IMM; Programul de accelerare a dezvoltării întreprinderilor mici şi mijlocii, care are drept scop sprijinirea realizării de investiţii în companiile beneficiare în vederea creşterii accelerate a acestora pe termen scurt şi mediu.
	Comisia pentru administrație publică și amenajarea teritoriului, în ședința din 07.08.2019, a avizat favorabil proiectul de Lege.
	Comisia juridică, de disciplină și imunități, în ședința din 22.10.2019, a avizat favorabil proiectul de Lege.
	Comisia pentru industrii și servicii a examinat proiectul de Lege în ședința din 26.05.2020. La lucrările comisiei au fost prezenți 17 deputați din totalul de 22 membri ai comisiei.
	În urma dezbaterilor și a opiniilor exprimate, membrii Comisiei pentru industrii și servicii au hotărât, cu majoritate de voturi, adoptarea proiectului de Lege privind aprobarea Ordonanţei de urgenţă a Guvernului nr.47/2019 pentru modificarea şi completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii.
	La lucrările ședinței au participat, în calitate de invitați reprezentanți din cadrul Ministerului Economiei, Energiei și Mediului de Afaceri.	
	În raport cu obiectul și conținutul său, proiectul de Lege face parte din categoria legilor ordinare. 
	Conform prevederilor art. 75 din Constituția României, republicată, și ale art. 91 alin. (9) pct. 1 din Regulamentul Camerei Deputaților, republicat, Camera Deputaților este Cameră decizională.




VICEPREȘEDINTE,					 SECRETAR,
[bookmark: _GoBack]                 TOMA ILIE 				            GHERMAN DUMITRU







Șef birou, Cristina Neicu

